### Beslutningstema

Godkendelse af Tønder Kommunes generelle beredskabsplan samt orientering om strandrensningsplan.

### Historik

Beredskabsplanen er senest politisk godkendt den 25. november 2021. Beredskabsplanen skal godkendes i hver byrådsperiode, mens bilagene opdateres løbende.

### Sagsfremstilling

**Beredskabsplan**Formålet med den generelle beredskabsplan er at sikre en overordnet styring i forbindelse med ekstraordinære hændelser i Tønder Kommune.

Den generelle beredskabsplan virker som et dynamisk og praktisk redskab, der kan bruges, hvis en hændelse indtræffer. Den beskriver i forskellige hændelsesniveauer hvilke tiltag, der på forhånd er aftalt. På den måde ved de relevante nøglepersoner, hvad der skal ske, og den kaotiske opstartsfase minimeres.

Den generelle beredskabsplan kan suppleres af delplaner for hvert direktørområde. Delplanerne kan endvidere understøttes af actioncards, som beskriver en handling i et konkret tilfælde. Actioncards udarbejdes på institutionsniveau. Risiko- og sårbarhedsanalysen, der bruges til at vurdere, om Tønder Kommune har de relevante delplaner, er opdateret forud for revision af beredskabsplanen.

I denne udgave af den generelle beredskabsplan, er de mest markante ændringer, at "formanden for Beredskabskommissionen" nu er ændret til "Borgmesteren". Det skyldes at det oprindelig – før Brand- og Redning [adresse], altid var borgmesteren, der var formanden for Beredskabskommissionen. Efter der er etableret et fælleskommunalt § 60 selskab, skifter denne post mellem tre kommuner (Haderslev, Aabenraa og Tønder) – og aktuelt er det [adresse]. I den kommende valgperiode, vil denne opgave formentlig rykke videre til borgmesteren i en af de andre kommuner.

Udover redaktionelle ændringer er det tilføjet, at Brand og Redning [adresse] udpeger en forbindelsesofficer til hver enkelt kommune ifm. større operationer. Forbindelsesofficeren indgår i krisestaben (mindst ved første møde) – og er kontakten tilbage til Operationslederen, Operationschefen og LBS-O. Slutteligt er "Beredskabsdirektøren eller dennes stedfortræder" ændret til "Beredskabsdirektøren eller dennes stedfortræder, operationschefen, operationslederen eller indsatslederen".

I planen er der beskrevet forskellige øvelsesintervaller, som kontaktudvalget for beredskabsplaner i Tønder Kommune vil stå for afholdelsen af.

Den godkendte beredskabsplan samt dokumentation for Kommunalbestyrelsens godkendelse heraf skal fremsendes til Styrelsen for Samfundssikkerhed.

**Strandrensningsplan**Brand & Redning Sønderjylland har i samarbejde med Sydvestjysk Brandvæsen i fællesskab indledningsvist udarbejdet en fælles strandrensningsplan for [adresse] – oprindeligt Esbjerg, Fanø, Tønder, Varde og [adresse]. Denne plan er nu i samarbejde med Haderslev, Sønderborg og Aabenraa kommuner udvidet til at omfatte hele det Syd-og Sønderjyske område.

Strandrensningsplanen består af:

* Fælles hovedplan; beskriver en række relevante forhold, som baggrund for samarbejdet samt procedurerne
* Fælles action cards; sikrer at alle væsentlige opgaver løses og dokumenteres

Strandrensningsplanen er godkendt i Beredskabskommissionen ultimo 2024.

Planen skal opdateres en gang årligt, og ansvaret for opdatering ligger på skift ved Sydvestjysk Brandvæsen og Brand & Redning Sønderjylland.

### Lovgrundlag

Beredskabsloven.

Havmiljølovens § 35.

### Indstilling Direktionen indstiller,

at beredskabsplanen godkendes,
at orientering om strandrensningsplan tages til efterretning, og
at indstillingen videresendes til Kommunalbestyrelsen.

**Beslutning fra Økonomiudvalget den 20. november 2025 pkt. 7:**

Indstillingen anbefales.

### Beslutning

Indstillingen godkendt.

Yan Thorsen (V) deltog ikke i mødet.